
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti, 27.04.2006

                                                        Nr.24/252


RAPORT

asupra proiectului de Lege pentru aprobarea Ordonanţei de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD, transmis cu adresa nr.PL.X 251 din 10 aprilie  2006 şi înregistrat sub nr.24/210/10.04.2006. 

Ordonanţa are ca obiect de reglementare înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, instituţie publică cu personalitate juridică, în subordinea Ministerului Agriculturii, Pădurilor şi Dezvoltării Rurale, finanţată din venituri proprii şi subvenţii alocate de la bugetul de stat, prin reorganizarea Agenţiei SAPARD, care îşi încetează activitatea. 

La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei pentru administraţie publică, amenajarea teritoriul şi echilibru ecologic, avizul favorabil al Comisiei juridice, de disciplină şi imunităţi şi avizul favorabil al Comisiei pentru muncă şi protecţie socială.

 Proiectul de Lege pentru aprobarea Ordonanţei de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  cu 23 voturi pentru şi 2 abţineri,  în şedinţa din 20 aprilie 2006.

Proiectul de Lege pentru aprobarea Ordonanţei de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD a fost adoptat de Senat în şedinţa din 5 aprilie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări  a proiectului de Lege pentru aprobarea Ordonanţei de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD.
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 
	Nr. crt.
	Text ordonanţă

	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1.
	
	Titlul legii

LEGE

pentru aprobarea Ordonanţei de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD
	Nemodificat
	

	2.
	
	ARTICOL UNIC.- Se aprobă Ordonanţa de urgenţă a Guvernului nr.13 din 22 februarie 2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD, publicată în Monitorul Oficial al României, Partea I, nr.185 din 27 februarie 2006, cu următoarele modificări şi completări:
	Nemodificat 
	

	2.
	Titlul ordonanţei

ORDONANŢĂ DE URGENŢĂ
privind înfiinţarea, organizarea şi funcţionarea Agenţiei de Plăţi pentru dezvoltare Rurală şi pescuit, prin reorganizarea Agenţiei SAPARD
	Nemodificat
	Nemodificat
	 

	3.
	Art.1. – (1) Se înfiinţează Agenţia de Plăţi pentru Dezvoltare Rurală şi Pescuit, denumită în continuare Agenţia, instituţie publică cu personalitate juridică, în subordinea Ministerului Agriculturii, Pădurilor şi Dezvoltării Rurale, finanţată din venituri proprii şi subvenţii alocate de la bugetul de stat, cu sediul în municipiul Bucureşti, str. Ştirbei Vodă nr.43, sectorul 1, prin reorganizarea Agenţiei SAPARD, care se desfiinţează.

(2) Scopul Agenţiei îl constituie implementarea tehnică şi financiară a Fondului european pentru Agricultură şi Dezvoltare Rurală şi a Fondului European pentru Pescuit, denumite în continuare FEADR ŞI FEP, după aderarea României la Uniunea Europeană.

(3) Veniturile proprii se realizează din tarife pentru activităţi de prestări servicii, aprobate prin ordin al ministrului agriculturii, pădurilor şi dezvoltării rurale.
	Nemodificat
	Nemodificat
	

	4.
	Art.2. – (1) Agenţia  preia patrimoniul Agenţiei SAPARD, potrivit situaţiei financiare încheiate la data de 31 decembrie 2005.

(2) Agenţia preia atribuţiile ce decurg din funcţiile de implementare tehnică şi financiară ale Agenţiei SAPARD şi asigură respectarea criteriilor de acreditare pe toată perioada pentru care i-a fost conferit managementul asistenţei prin deciziile Comisiei Europene.

(3) La data intrării în vigoare a prezentei ordonanţe de urgenţă, Agenţia se subrogă în drepturile şi obligaţiile ce decurg din actele juridice interne la care Agenţia SAPARD este parte şi din actele juridice internaţionale privind activitatea Agenţiei SAPARD, la care parte este Statul Român.
	Nemodificat
	Nemodificat
	

	5.
	Art.3. – (1) În cadrul Agenţiei funcţionează Direcţia pentru coordonarea agenţiilor de plăţi, care are rolul de organism coordonator al agenţiilor de plăţi din fonduri europene pentru agricultură, dezvoltare rurală şi pescuit ce acţionează ca unic interlocutor cu Comisia europeană din partea României în ceea ce priveşte toate domeniile de responsabilitate legate de Fondul European de Garantare Agricolă (FEGA), (FEADR) şi (FEP).

(2) Atribuţiile direcţiei prevăzute la alin.(1) sunt următoarele:

a) transmiterea textelor actelor normative ale Comunităţii şi a liniilor directoare către agenţiile de plăţi şi acelor organisme responsabile cu implementarea şi promovarea aplicării lor în mod armonizat şi unitar;

b) comunicarea către Comisia Europeană a declaraţiilor de cheltuieli, ce acţionează ca şi cereri de plată, precum şi a estimărilor solicitărilor financiare cu referire la FEGA, FEADR şi FEP;

c) actualizarea declaraţiilor estimate ale cheltuielilor ce vor fi supuse examinării în timpul anului şi estimarea declaraţiilor cheltuielilor cu privire la anul financiar următor;

d) păstrarea şi punerea la dispoziţie autorităţilor naţionale şi Comisiei Europene a unor înregistrări complete pentru toate informaţiile contabile, necesare pentru scopuri statistice şi de control; 

e) primirea informaţiilor solicitate de la agenţiile de plăţi pentru dezvoltare rurală şi pescuit.  
	Nemodificat
	Nemodificat
	

	6.
	Art.4. – (1) Agenţia are în structură 8 centre regionale de plăţi pentru dezvoltare rurală şi pescuit, fără personalitate juridică, care îşi au sediul în fiecare din regiunile de dezvoltare constituie în temeiul Legii nr.315/2004 privind dezvoltarea regională în România, cu modificările şi completările ulterioare.

(2) Directorii centrelor regionale de plăţi pentru dezvoltare rurală şi pescuit se subordonează directorului general al Agenţiei.

(3) La nivelul fiecărui judeţ se înfiinţează un oficiu judeţean de plăţi pentru dezvoltare rurală şi pescuit, fără personalitate juridică, aflat în coordonarea centrului regional de plăţi pentru dezvoltare rurală şi pescuit, condus de un director adjunct. 
	Nemodificat
	Nemodificat
	

	7.
	Art.5. – (1) Agenţia are ca principală atribuţie implementarea tehnică, în condiţiile delegării de funcţii de către Ministerul Agriculturii, Pădurilor şi Dezvoltării Rurale prin Autoritatea de Management pentru Programul naţional de dezvoltare rurală, implementarea financiară a FEADR şi FEP în concordanţă cu strategia şi măsurile stabilite în Planul naţional strategic pentru dezvoltare rurală şi Programul naţional de dezvoltare rurală pentru perioada 2007 – 2013, precum şi implementarea tehnică şi financiară a Programului SAPARD.

(2) În condiţiile delegării funcţiilor de către Ministerul Agriculturii, Pădurilor şi Dezvoltării Rurale prin Autoritatea de Management pentru Programul Naţional de Dezvoltare Rurală, principalele atribuţii pentru activitatea de implementare tehnică ale Agenţiei sunt:

a) primirea cererilor de finanţare întocmite de potenţialii beneficiari ai proiectelor finanţate prin SAPARD şi FEADR;

b) verificarea cererilor de finanţare, în vederea aprobării proiectelor finanţate prin SAPARD şi FEADR, în raport cu criteriile de eligibilitate stabilite prin programe;

c) selectarea proiectelor finanţate prin SAPARD şi FEADR, în conformitate cu prevederile programelor;

d) stabilirea obligaţiilor contractuale dintre Agenţie şi potenţialii beneficiari şi, totodată, aprobarea începerii derulării proiectelor finanţate prin SAPARD şi FEADR;

e) efectuarea verificărilor pe teren, a proiectelor care vor fi finanţate prin SAPARD şi FEADR, atât înainte, cât şi după aprobarea acestora;

f) întreprinderea unor acţiuni privind promovarea, comunicarea, informarea, controlul şi altele asemenea, care să asigure buna derulare a proiectelor finanţate prin SAPARD şi FEADR;

g) raportarea progresului măsurilor care se implementează prin SAPARD şi FEADR către organismele care asigură managementul şi coordonarea finanţării programului.

(3) Principalele atribuţii de plată ale Agenţiei sunt:

a) verificarea cererilor de plată ale beneficiarilor proiectelor finanţate prin SAPARD, FEADR şi FEP;

b) verificarea pe teren a proiectelor finanţate prin SAPARD, FEADR şi FEP, pentru a stabili eligibilitatea plăţii;

c) autorizarea plăţii către beneficiarii proiectelor finanţate prin SAPARD, FEADR şi FEP;

d) efectuarea plăţii către beneficiarii proiectelor finanţate prin SAPARD, FEADR şi FEP;

e) înregistrarea angajamentelor de plată şi a plăţilor către beneficiarii proiectelor finanţate prin SAPARD, FEADR şi FEP;

f) efectuarea de controale, ori de câte ori se consideră necesar, la beneficiarii proiectelor finanţate prin SAPARD, FEADR şi FEP, după efectuarea plăţii, pentru a stabili dacă eligibilitatea şi condiţiile acordării ajutorului financiar nerambursabil continuă să fie respectate.
	1. La articolul 5, literele a) – g) ale alineatului (2) vor avea următorul cuprins:

Alin.(1) – Nemodificat
Partea introductivă - Nemodificată

„a) primirea cererilor de finanţare întocmite de potenţialii beneficiari ai proiectelor finanţate prin SAPARD, FEADR şi FEP;

b) verificarea cererilor de finanţare, în vederea aprobării proiectelor finanţate prin SAPARD, FEADR şi FEP, în raport cu criteriile eligibile stabilite prin programe;

c) selectarea proiectelor finanţate prin SAPARD, FEADR şi FEP, în conformitate cu prevederile programelor;

d) stabilirea obligaţiilor contractuale dintre Agenţie şi potenţialii beneficiari şi, totodată, aprobarea începerii derulării proiectelor finanţate prin SAPARD, FEADR şi FEP;

e) efectuarea verificării pe teren a proiectelor care vor fi finanţate prin SAPARD, FEADR şi FEP, atât înainte, cât şi după aprobarea acestora;

f) întreprinderea unor acţiuni privind promovarea, comunicarea, informarea, controlul şi alte asemenea, care să asigure buna derulare a proiectelor finanţate prin SAPARD, FEADR şi FEP; 

g) raportarea progresului măsurilor care se implementează prin SAPARD, FEADR şi FEP către organismele acre asigură managementul şi coordonarea finanţării programului.”

Alin.(3) - Nemodificat
	1. Nemodificat
	

	8.
	Art.6. – Agenţia exercită funcţia de plată aferentă gestionării FEP şi, în condiţiile delegării în baza unui acord interinstituţional, şi funcţia de implementare aferentă gestionării acestui fond.
	Nemodificat
	Nemodificat
	

	9.
	Art.7. – În funcţie de diversitatea şi complexitatea măsurilor incluse în Programul naţional de dezvoltare rurală pentru perioada 2007 – 2013, în concordanţă cu legislaţia comunitară aplicabilă, Agenţia va putea delega atribuţii legate de plăţi unor terţe instituţii competente în baza unor acorduri interinstituţionale. 
	Nemodificat
	Nemodificat
	

	10.
	Art.8. – Agenţia are acces nemijlocit la baza de date comună pentru derularea fondurilor europene pentru agricultură, dezvoltare rurală şi pescuit.
	Nemodificat
	Nemodificat
	

	11.
	Art.9. – (1) Agenţia răspunde pentru eficienţa, eficacitatea şi corectitudinea implementării funcţiilor delegate de către Ministerul Agriculturii, Pădurilor şi Dezvoltării Rurale prin Autoritatea de Management pentru Programul Naţional de Dezvoltare Rurală, prevăzute la art.5 alin.(2) lit.a) – d), prin acord.

(2) pentru verificarea implementării funcţiilor delegate, Agenţia asigură accesul prin sistemul informatic la orice informaţie solicitată de Autoritatea de Management pentru Programul Naţional de Dezvoltare Rurală privind primirea documentelor, verificarea conformităţii şi eligibilităţii documentelor, selecţia şi contractarea proiectelor.

(3) Agenţia acordă sprijinul necesar Autorităţii de Management pentru Programul Naţional de Dezvoltare Rurală în vederea exercitării funcţiilor de control asupra modului de realizare a funcţiilor delegate.
	Nemodificat
	Nemodificat
	

	12.
	Art.10. - (1) Conducerea Agenţiei este asigurată de un director general numit prin ordin al ministrului agriculturii, pădurilor şi dezvoltării rurale, care angajează şi reprezintă Agenţia în relaţiile cu persoane fizice sau juridice, precum şi în faţa instanţelor judecătoreşti.

(2) Structura organizatorică, regulamentul de organizare şi funcţionare ale Agenţiei, atribuţiile directorului general al acesteia, precum şi localităţile în care îşi desfăşoară activitatea centrele regionale de plăţi pentru dezvoltare rurală şi pescuit şi oficiile judeţene de plăţi pentru dezvoltare rurală şi pescuit se stabilesc prin ordin al ministrului agriculturii, pădurilor şi dezvoltării rurale, în termen de 30 de zile de la data intrării în vigoare a prezentei ordonanţe de urgenţă.

(3) Numărul maxim de posturi prevăzut pentru Agenţie se stabileşte prin ordin al ministrului agriculturii, pădurilor şi dezvoltării rurale, cu încadrarea în numărul maxim de posturi aprobate prin hotărâre a Guvernului pentru instituţiile publice din subordinea Ministerului Agriculturii, Pădurilor şi Dezvoltării Rurale.   
	Nemodificat
	2. Alineatul 2 al art.10 va avea următorul cuprins:

Alin (1) - Nemodificat

„(2) Structura organizatorică, regulamentul de organizare şi funcţionare ale Agenţiei, atribuţiile directorului general al acesteia, indicatorii de performanţă ai personalului de conducere de la nivel central, regional şi judeţean, precum şi localităţile în care îşi desfăşoară activitatea centrele regionale de plăţi pentru dezvoltare rurală şi pescuit şi oficiile judeţene pentru dezvoltare rurală şi pescuit se stabilesc prin ordin al ministrului agriculturii, pădurilor şi dezvoltării rurale, în termen de 30 de zile de la data intrării în vigoare a prezentei ordonanţe de urgenţă.”
Alin.(3) – Nemodificat

Dep. Dumitru Pardău – PNL

Dep. Adrian Semcu - PNL

	Pentru a asigura absorbţia fondurilor comunitare

	13.
	Art.11. – (1) Pe data intrării în vigoare a prezentei ordonanţe de urgenţă Agenţia preia personalul fostei Agenţii SAPARD.

(2) Agenţia preia prin protocol, în termen de 20 de zile de la data intrării în vigoare a prezentei ordonanţe de urgenţă, un număr de 386 de posturi, împreună cu personalul, dotările şi fondurile aferente acestora, din cadrul direcţiilor judeţene pentru agricultură şi dezvoltare rurală, respectiv a municipiului Bucureşti, aferente serviciilor tehnice delegate pentru Programul SAPARD.

(3) Numărul de posturi ce va fi preluat de la fiecare direcţie judeţeană pentru agricultură şi dezvoltare rurală, respectiv a municipiului Bucureşti, se stabileşte prin ordin al ministrului agriculturii, pădurilor şi dezvoltării rurale.

(4) Posturile preluate conform alin.(2) se transformă în funcţii specifice de natură contractuală.

(5) Personalul care ocupă posturile prevăzute la alin.(2) se preia în cadrul Agenţiei şi se încadrează pe posturile transformate conform prevederilor alin.(4).

(6) Personalul prevăzut la alin.(1) şi (5) se preia fătă examen sau concurs.

(7) Persoanele care refuză să fie încadrate conform alin.(5) au dreptul să solicite înscrierea în Corpul de rezervă al funcţionarilor publici, conform prevederilor Legii nr.188/1999 privind Statutul funcţionarilor publici, republicată, cu modificările şi completările ulterioare, şi beneficiază de protecţie socială, conform legii.

(8) Personalul preluat potrivit alin.(5) îşi va desfăşura activitatea în actualele locaţii din cadrul direcţiilor judeţene pentru agricultură şi dezvoltare rurală  
	Nemodificat
	Nemodificat
	

	14.
	Art.12. – (1) Agenţia utilizează pentru aparatul propriu 6 autoturisme pentru transport de persoane şi un microbuz, consumul maxim de carburanţi pentru un autovehicul fiind de 600 l/lună. Un autoturism de transport de persoane va fi utilizat de Direcţia de coordonare a agenţiilor de plăţi.

(2) Cele 8 centre regionale de plăţi pentru dezvoltare rurală şi pescuit utilizează câte un autoturism pentru transport de persoane şi câte 2 autoturisme pentru activităţile specifice, cu un consum maxim de carburanţi pentru un autovehicul de 600 l/lună.

(3) Cele 42 de oficii judeţene de plăţi pentru dezvoltare rurală şi pescuit utilizează câte un autoturism de transport de persoane şi câte 2 autoturisme pentru activităţile specifice, cu un consum maxim de carburanţi pentru un autovehicul de 600 l/lună.

(4) Autovehiculele prevăzute la alin.(1) – (3) se achiziţionează în limita prevederilor bugetare aprobate anual cu această destinaţie.

(5) Cheltuielile privind consumul de carburanţi se suportă din prevederile bugetare aprobate anual cu această destinaţie.
	Nemodificat
	Nemodificat
	

	15.
	Art.13. – (1) Salarizarea personalului Agenţiei se face potrivit anexei nr.1 la Ordonanţa de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar, aprobată prin Legea nr.383/2001, cu modificările şi completările ulterioare, şi potrivit prevederilor Ordonanţei de urgenţă a Guvernului nr.14/2003, pentru modificarea Ordonanţei de urgenţă a Guvernului nr.142/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală, aprobată cu modificări şi completări prin Legea nr.240/2003, cu modificările şi completările ulterioare.

(2) Categoriile de personal şi nivelul cotei de majorare a salariului de bază se aprobă prin ordin al ministrului agriculturii, pădurilor şi dezvoltării rurale, în funcţie de complexitatea muncii, confidenţialitatea, imparţialitatea şi stabilitatea în instituţie.
	2. La articolul 13, după alineatul (2) se introduce un alineat nou, alin.(3), cu următorul cuprins:
Alin.(1) – Nemodificat
Alin.(2) - Nemodificat
(3) Prin derogare de la prevederile art.2 din legea nr.490/2004 privind stimularea financiară a personalului care gestionează fonduri comunitare, cu modificările ultrioare, şi ale art.8 alin.(1) din Ordonanţa de urgenţă a Guvernului nr.1/2006 privind unele măsuri pentru întărirea capacităţii administrative a României pentru integrarea în Uniunea Europeană, personalul din Agenţie beneficiază numai de majorările salariale instituite prin Ordonanţa de urgenţă a Guvernului nr.14/2003 pentru modificarea Ordonanţei de urgenţă a Guvernului nr.142/2000 privind înfiinţarea, organizarea şi funcţionarea Agenţiei SAPARD, pentru implementarea tehnică şi financiară a Instrumentului special de preaderare pentru agricultură şi dezvoltare rurală, aprobată cu modificări prin Legea nr.240/2003.
	3. Nemodificat
	

	16.
	Art.14. - (1) Agenţia, precum şi organismul coordonator al agenţiilor de plăţi îşi va desfăşura activitatea în baza manualelor de proceduri şi a instrucţiunilor de lucru acreditate, aprobate prin ordin al ministrului agriculturii, pădurilor şi dezvoltării rurale.

(2) În vederea îndeplinirii atribuţiilor de verificare, evaluare şi control al proiectelor, atât înainte, cât şi după aprobarea plăţilor acestora, Agenţia are dreptul să solicite şi să obţină gratuit informaţii de la ministere, de la autorităţile administraţiei publice centrale şi locale şi de la alte instituţii publice.
	Nemodificat
	Nemodificat
	

	17.
	Art.15. – Prevederile prezentei ordonanţe de urgenţă şi ale actelor normative subsecvente nu modifică criteriile de acreditare pentru implementarea tehnică şi financiară a Programului SAPARD, până la finalizarea acestuia.
	Nemodificat
	Nemodificat
	

	18.
	Art.16. – (1) Se autorizează Ministerul Finanţelor Publice să introducă, la propunerea ordonatorului principal de credite, modificările ce decurg din aplicarea prevederilor prezentei ordonanţe de urgenţă în structura bugetului de stat şi a bugetului Ministerului Agriculturii, Pădurilor şi Dezvoltării Rurale pe anul 2006.

(2) Se autorizează Ministerul Agriculturii, Pădurilor şi Dezvoltării Rurale să introducă modificările corespunzătoare în anexele la bugetul propriu pe anul 2006. 
	Nemodificat
	Nemodificat
	

	19.
	Art.17. – Punctul II subpunctul 1 din anexa nr.2 „Unităţile care funcţionează în subordinea Ministerului Agriculturii, Pădurilor şi Dezvoltării Rurale” la Hotărârea Guvernului nr.155/2005 privind organizarea şi funcţionarea Ministerului Agriculturii, Pădurilor şi Dezvoltării Rurale, publicată în Monitorul Oficial al României, Partea I, nr.211 din 14 martie 2005, cu modificările şi completările ulterioare, se modifică şi va avea următorul cuprins:

„Agenţia de Plăţi pentru Dezvoltare Rurală şi Pescuit”.  
	Nemodificat
	Nemodificat
	

	20.
	Art.18. – La data intrării în vigoare a prezentei ordonanţe de urgenţă, se abrogă:

a) Ordonanţa de urgenţă a Guvernului nr.142/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală, publicată în Monitorul Oficial al României, Partea I, nr.471 din 28 septembrie 2000, aprobată cu modificări şi completări prin Legea nr.309/2001, cu modificările şi completările ulterioare, cu excepţia dispoziţiilor privind drepturile dobândite de personalul Agenţiei SAPARD potrivit prevederilor Ordonanţei de urgenţă a Guvernului nr.14/2003, aprobată cu modificări prin Legea nr.240/2003;

b) art. 10 litera e) din Legea nr.192/2001 privind resursele acvatice vii, pescuitul şi acvacultura, republicată în Monitorul Oficial al României, Partea I, nr.627 din 2 septembrie 2003, cu modificările şi completările ulterioare.
	Nemodificat
	Nemodificat
	


II. Amendamente respinse

În urma dezbaterii, Comisia a respins următoarele amendamente: 
	Nr. crt.
	Text iniţial

	Amendamentul propus şi autorul acestuia
	Motivare
	Camera decizională

	0
	1
	2
	3
	4

	1.
	Art. 5(1) Agenţia are ca principală atribuţie implementarea tehnică,………………

………………………
	Art.5 (1) Agenţia are

ca principală răspundere şi atribuţie implementarea tehnică, ……………………….

Dep. Tudor Mohora - PSD
	1. Ţinând seama de importanţa absorbţiei fondurilor comunitare acordate României,este necesar să se specifice, cu prioritate, răspunderea  Agenţiei pentru respectarea obligaţiilor ce revin ţării noastre în acest domeniu, pe lângă atribuţia de implementare tehnică şi financiară.

2. Modificarea de la art.10 alin.(2) cuprinde această propunere.
	Camera Deputaţilor

	2.
	Art. 5, alin.(2), lit. f):

”f) întreprinderea unor acţiuni privind promovarea, comunicarea, informarea, controlul şi altele asemenea, care să asigure buna derulare a proiectelor finanţate prin SAPARD, FEADR şi FEP; ”
	Art.5, alin. (2), lit. f):

” f) întreprinderea unor acţiuni privind promovarea, comunicarea, informarea, controlul şi altele asemenea, care să asigure absorbţia fondurilor comunitare prevăzute lunar, trimestrial sau anual, precum şi buna derulare a proiectelor finanţate prin SAPARD, FEADR şi FEP; ”

Dep. Tudor Mohora - PSD
	1. Acţiunile prevăzute, trebuie să asigure, cu prioritate, absorbţia fondurilor comunitare prevăzute anual respectiv trimestrial şi lunar, pentru evitarea experienţei negative din ultimii ani manifestată prin pierderea unor importante fonduri comunitare, datorită, în principal întârzierii elaborării şi derulării proiectelor de finanţare.
2. Textul iniţial este cuprinzător.
	Camera Deputaţilor

	3.
	Art. 5, alin.(2), lit. g): 

”g) raportarea  progresului măsurilor care se implementează prin SAPARD, FEADR şi FEP către organismele care asigură managementul şi coordonarea finanţării programului.”
	Art. 5, alin.(2), lit. g) :

” g) raportarea lunară şi ori de câte ori este nevoie a   progresului măsurilor care se implementează prin SAPARD, FEADR şi FEP către organismele care asigură managementul şi coordonarea finanţării programului.”
Dep. Tudor Mohora - PSD
	1. Ţinând seama de importanţa absorbţiei fondurilor comunitare şi pentru urmărirea operativă a derulării acestei activităţi, este necesară precizarea periodicităţii raportărilor privind măsurile care se implementează.

2. Textul iniţial este cuprinzător.
	Camera Deputaţilor

	4.
	  ______________
	La art. 13, după alineatul nou, alin.(3), se introduce un alt alineat nou, alin.(4), cu următorul cuprins :

” (4) în termen de 30 zile de la data intrării în vigoare a prezentei legi, prin ordin al ministrului agriculturii, pădurilor şi dezvoltării rurale se va stabili un sistem suplimentar de :

       a)        stimulare lunară a personalului Agenţiei, cu până la 50% din salariul tarifar de bază în cazul realizării integrale sau a depăşirii, cumulat de la începutul anului, a obiectivelor privind absorbţia fondurilor comunitare;  

       b) reducere proporţională, până la anulare a majorărilor salariale prevăzute la alin.(3) în cazul nerealizării, cumulat de la începutul anului, a obiectivelor privind absorbţia fondurilor comunitare.”

Dep. Tudor Mohora - PSD
	1. Pentru stimularea suplimentară şi totodată, pentru creşterea răspunderii personalului Agenţiei în legătură cu realizarea obiectivelor privind absorbţia fondurilor comunitare se impune  stabilirea unui sistem adecvat, care să contribuie la evitarea situaţiilor cunoscute, prin care obiectivele stabilite nu au fost realizate dar salariile şi majorările salariale au fost acordate, de regulă,  fără restricţii.

    Realizarea obiectivelor privind absorbţia fondurilor comunitare va compensa eventualele cheltuieli suplimentare pentru stimularea personalului Agenţiei şi după caz, se va reflecta în reducerea cheltuielilor în cazul nerealizării obiectivelor stabilite.

2. Pentru a elimina discriminarea faţă de personalul altor agenţii. 

	Camera Deputaţilor

	5.
	Art.13. - (3) Prin derogare de la prevederile art.2 din legea nr.490/2004 privind stimularea financiară a personalului care gestionează fonduri comunitare, cu modificările ultrioare, şi ale art.8 alin.(1) din Ordonanţa de urgenţă a Guvernului nr.1/2006 privind unele măsuri pentru întărirea capacităţii administrative a României pentru integrarea în Uniunea Europeană, personalul din Agenţie beneficiază numai de majorările salariale instituite prin Ordonanţa de urgenţă a Guvernului nr.14/2003 pentru modificarea Ordonanţei de urgenţă a Guvernului nr.142/2000 privind înfiinţarea, organizarea şi funcţionarea Agenţiei SAPARD, pentru implementarea tehnică şi financiară a Instrumentului special de preaderare pentru agricultură şi dezvoltare rurală, aprobată cu modificări prin Legea nr.240/2003.
	La articolul 13, după alin.(2) se introduce un alineat nou, alin.(3), cu următorul cuprins:

„(3) Personalul Agenţiei beneficiază şi de prevederile Legii nr.490/2004 privind stimularea financiară a personalului care gestionează fonduri comunitare, cu modificările şi completările ulterioare, precum şi de prevederea din art.8 alin.(1) din Ordonanţa de urgenţă a Guvernului nr.1/2006 privind unele măsuri pentru întărirea capacităţii administrative a României pentru integrarea în Uniunea Europeană.

Dep. Dumitru Pardău - PNL
	1. Pentru a stimula personalul Agenţiei în vederea consumării fondurilor comunitare.
2. Pentru a elimina discriminarea faţă de personalul altor agenţii.
	


Comisia a propus aprobarea proiectului cu 23 voturi pentru, 0 voturi împotrivă şi 2 abţineri.
     PREŞEDINTE,



                 


                SECRETAR,
                                Dr. Atilla KELEMEN

 


                                            Ioan MUNTEANU 
Întocmit: Consilier dr.Anton PĂŞTINARU
PAGE  
30

